### 3.     Orientering om cykelstiforbindelse fra [adresse] til [adresse] og øvrige tiltag på rute 277

**Åbent**

Sagsnr.: 326-2020-70971       J.nr.: 05.04.06           Dokumentnr.:
326-2020-304690

**Sagstype**

Orientering.

**Resume og sagens baggrund**

På investeringsoversigten for 2020, 2021 og 2022 er der
samlet afsat et rådighedsbeløb på 10,22 mio. kr. til anlæg af en cykelsti fra
[adresse] til [adresse]. I forbindelse med prioriteringen af
anlægsbudgettet til trafiksikkerhed i 2020 blev der afsat 1,0 mio. kr. til
trafiksikkerhedsprojekter på strækningen fra Gørlev til [adresse], og i
budgetaftalen for 2021-2024 er der afsat 3,0 mio. kr. til trafiksikkerhed og
vedligehold på [adresse], [adresse] og [adresse] fra [adresse] til
kommunegrænsen.

Der gives på mødet en orientering om de indledende
overvejelser vedrørende de kommende cykelstiforbindelser fra [adresse] til
Kirke Helsinge.

**Indstillinger**

Chefen for Vej, Ejendom og Affald indstiller, at orientering
tages til efterretning.

**Behandling**

Teknik- og Miljøudvalget.

**Sagsfremstilling**

For år tilbage blev der på rute 277 fra motorvejen (E20) til
rute 22 ved Gørlev iværksat en række tiltag med henblik på at begrænse
lastbiltrafikken på strækningen. Dette er i stort omfang lykkedes, og den
primære trafik på strækningen består i dag af personbiler.

Kommunalbestyrelsen har nu gennem en række beslutninger
prioriteret, at der i de kommende år skal iværksættes en yderligere forbedring
af trafiksikkerheden langs rute 277 via nye tiltag.

Først og fremmest er der er i budgetaftalen for 2019-2022
afsat 10,22 mio. kr. til etablering af en cykelstiforbindelse mellem Kirke
Helsinge og [adresse]. Herudover er der prioriteret og bevilget 1 mio. kr.
fra trafiksikkerhedsindsatsen i 2020 til forbedringer af trafiksikkerheden fra
rundkørslen på rute 22 i Gørlev til [adresse] by, og der er i
budgetaftalen for 2021-2024 afsat 3 mio. kr. i 2021 til trafiksikkerhed og
vejvedligehold på [adresse], [adresse] og [adresse] fra [adresse] til
kommunegrænsen.

Anlægsbudgettet på 10,22 mio. kr. til etablering af en
cykelsti mellem [adresse] og Kirke Helsinge er fordelt med 1,0 mio. kr. i
2020, 7,22 mio. kr. i 2021 og 2 mio. kr. i 2022. Der er ikke igangsat
forundersøgelser i relation til cykelstiforbindelsen, og de enkelte
delprojekter kan derfor først endeligt klarlægges og prioriteres senere.

I Kalundborg Kommunens cykelstiplan er cykelstiforbindelsen
mellem [adresse] og Kirke Helsinge delt i to strækninger.

Strækning 1

Der er i forbindelse med cykelstiplanen lagt op til
etablering af en cykelsti fra [adresse] bys ophør til [adresse].

Strækningen har en samlet længde på cirka 1,85 km, og i
tilknytning til cykelstiplanen har Rambøll tidligere estimeret et overslag på 9
mio. kr. for en cykelsti på strækningen. Overslaget dækker over projektering og
rådgivning, arealerhvervelse, anlæg samt en pulje til uforudsete udgifter.
Estimatet indeholder ikke eventuelle udgifter til for eksempel jordforurening,
problematiske jordbundsforhold, afledning af vejvand eller lignende. Budgettet vil
derfor kunne se anderledes ud efter gennemførelse af den indledende screening
og foranalyse af projektet. Det skal desuden bemærkes, at estimatet tager
udgangspunkt i etablering af en dobbeltrettet cykelsti.

Strækning 2

Der er i forbindelse med cykelstiplanen lagt op til
etablering af en cykelsti fra [adresse] byzones ophør til [adresse] byzones
start.

Strækningen har en samlet længde på cirka 1,3 km, og i
tilknytning til cykelstiplanen har Rambøll tidligere beregnet et estimeret
overslag på 6,75 mio. kr. for en cykelsti på strækningen. Overslaget dækker
over projektering og rådgivning, arealerhvervelse, anlæg samt en pulje til
uforudsete udgifter. Estimatet indeholder ikke eventuelle udgifter til for
eksempel jordforurening, problematiske jordbundsforhold, afledning af vejvand
eller lignende. Budgettet vil derfor kunne se anderledes ud efter gennemførelse
af den indledende screening og foranalyse af projektet. Det skal desuden
bemærkes, at estimatet tager udgangspunkt i etablering af en dobbeltrettet
cykelsti.

Generelt

Administrationen igangsætter nu nærmere analyser af de
enkelte strækninger med henblik på at afdække de temaer, der kan påvirke
projekterne, herunder natur- og miljøforhold med videre. Herudover igangsættes
nærmere overvejelser omkring cykelstiforbindelsernes udformning. På den
baggrund vil der kunne udarbejdes mere præcise budgetter, og der vil kunne
fastlægges en mere præcis tids- og procesplan.

På baggrund af den kommende vidensindsamling lægges der op
til en drøftelse i udvalget med henblik på prioritering af strækninger og
løsninger, og udvalget vil skulle forholde sig til borgerinddragelsen i
projekterne.

Det skal bemærkes at, etapeløbet Tour de [adresse] i sommeren
2022 har planlagt en rute gennem Kalundborg kommune, og at ruten blandt andet
vil gå via [adresse] og forbi [adresse] og [adresse]. Dette vil indgå
i overvejelserne, når der udarbejdes en tidsplan for projektforløbet.

Øvrige bemærkninger vedrørende rute 277

På strækningen fra rundkørslen ved rute 22 i [adresse] til
og med Kirke [adresse] bliver der lige nu iværksat tiltag, der skal forbedre
trafiksikkerheden. Der er afsat 1 mio. kr. i 2020 til projektet.

Der etableres chikaner på [adresse] i byzonen i Gørlev med
henblik på at sænke hastigheden på strækningen. I Kirke [adresse] etableres 2
minus 1 vejafmærkning de steder, hvor der er mødesigt, suppleret med en hævet
flade for at sikre overgangen for skolebørn på [adresse] skole.

Til den samlede strækning fra [adresse] til
kommunegrænsen på [adresse] er der i 2021 afsat et anlægsbeløb på 3,0 mio. kr.
til trafiksikkerhed og vejvedligeholdelse. Det forventes, at beløbet primært
vil blive anvendt til kantforbedring af vejen.

På den strækning, der går gennem [adresse] blev der i 2018
etableret vejbump og ny vejafmærkning. Herudover er der opsat elektronisk
fartmåler. Projektet er afsluttet, og administrationen har evalueret projektet
med nye trafikmålinger i 2019. Gennemsnitshastigheden er efter gennemførsel af
trafiksikkerhedstiltagene faldet med cirka 10 km/t. Administrationens vurdering
er, at det ikke er relevant at iværksætte yderligere tiltag igennem
[adresse].

I Bilag 1 er de enkelte strækninger vist på et kort.

**Økonomiske konsekvenser**

Ingen økonomiske konsekvenser.

**Bilag**

|  |  |
| --- | --- |
| Bilag 1 - Oversigtskort - Rute 277 | 326-2020-344524 |